**כריסטינה אוברגפול** (בגרמנית: **Christina Obergföll**; נולדה ב-22 באוגוסט 1981) היא אתלטית עבר גרמנייה, פעמיים סגנית אלופה אולימפית (בייג'ינג 2008 ולונדון 2012), אלופת עולם (מוסקבה 2013) ופעמיים סגנית אלופת אירופה (ברצלונה 2010 והלסינקי 2012) בהטלת כידון.

ביוגרפיה
--------

אוברגפול נולדה בלאר שבגרמניה המערבית.

### 2004

באולימפיאדת אתונה שנערכה באוגוסט סיימה במקום 15 בהטלת כידון בתוצאה של 60.41 מטר.

### 2005

#### סגנית אלופת עולם

באליפות העולם שנערכה באוגוסט בהלסינקי שבפינלנד זכתה במדליית כסף בהטלת כידון בשיא אירופה חדש של 70.03 מטר, אחרי אוסליידיס מננדס מקובה (71.70 מטר) ולפני בת ארצה שטפי נריוס (65.96 מטר).

### 2006

באליפות אירופה שנערכה באוגוסט בגטבורג שבשוודיה סיימה במקום רביעי בהטלת כידון בתוצאה של 61.89 מטר.

### 2007

בתחרות שנערכה במינכן שבגרמניה ב-23 ביוני קבעה שיא גרמניה חדש של 70.20 מטר בהטלת כידון.

#### סגנית אלופת עולם

באליפות העולם שנערכה באוגוסט באוסקה שביפן זכתה במדליית כסף בהטלת כידון בתוצאה של 66.46 מטר, אחרי בארבורה שפוטאקובה מצ'כיה (67.07 מטר) ולפני שטפי נריוס (64.42 מטר).

### 2008

#### סגנית אלופה אולימפית

באולימפיאדת בייג'ינג שנערכה באוגוסט זכתה במדליית כסף בהטלת כידון בתוצאה של 66.13 מטר, אחרי בארבורה שפוטאקובה (71.42 מטר) ולפני גולדי סאיירס מארצות הברית (65.75 מטר). היא זכתה במדליה לאחר פסילתה של זוכת מדליית הכסף המקורית מריה אבקומובה מרוסיה (70.78 מטר) בשל הרשעתה באימרוץ.

### 2009

באליפות העולם שנערכה באוגוסט בברלין שבגרמניה סיימה במקום רביעי בהטלת כידון בתוצאה של 64.34 מטר. תחילה סיימה במקום החמישי, אך עלתה למקום הרביעי לאחר הרשעתה של אבקומובה שזכתה במדליית הארד באימרוץ.

### 2010

#### סגנית אלופת אירופה

באליפות אירופה שנערכה ביולי בברצלונה שבספרד זכתה במדליית כסף בהטלת כידון בתוצאה של 65.58 מטר, אחרי בת ארצה לינדה שטהל (66.81 מטר) ולפני בארבורה שפוטאקובה (65.36 מטר).

### 2011

באליפות העולם שנערכה בספטמבר בדאיגו שבקוריאה הדרומית זכתה במדליית ארד בהטלת כידון בתוצאה של 65.24 מטר, אחרי בארבורה שפוטאקובה (71.58 מטר) וסונט פיליון מדרום אפריקה (68.38 מטר). תחילה סיימה במקום הרביעי, אך עלתה למקום השלישי לאחר הרשעתה של אבקומובה שזכתה במדליית הזהב באימרוץ.

### 2012

#### סגנית אלופת אירופה

באליפות אירופה שנערכה ביוני בהלסינקי זכתה במדליית כסף בהטלת כידון בתוצאה של 65.12 מטר, אחרי ורה רבריק מאוקראינה (66.86 מטר) ולפני לינדה שטהל (63.69 מטר).

#### סגנית אלופה אולימפית

באולימפיאדת לונדון שנערכה באוגוסט זכתה במדליית כסף בהטלת כידון בתוצאה של 65.16 מטר, אחרי בארבורה שפוטאקובה (69.55 מטר) ולפני לינדה שטהל (64.91 מטר).

### 2013

#### אלופת עולם

באליפות העולם שנערכה באוגוסט במוסקבה שברוסיה זכתה במדליית זהב בהטלת כידון בתוצאה של 69.05 מטר, לפני קימברלי מיקל מאוסטרליה (66.60 מטר) ומריה אבקומובה (65.09 מטר).

### 2015

באליפות העולם שנערכה באוגוסט בבייג'ינג שברפובליקה העממית של סין סיימה במקום רביעי בהטלת כידון בתוצאה של 64.61 מטר.

### 2016

באולימפיאדת ריו דה ז'ניירו שנערכה באוגוסט סיימה במקום שמיני בהטלת כידון בתוצאה של 62.92 מטר.

חיים אישיים
-----------

בשנת 2013 נישאה למטיל הכידון הגרמני בוריס הנרי (אנ'). בשנת 2014 לא התחרתה מכיוון שהייתה בהריון.

שיאים אישיים
------------

* הטלת כידון: 70.20 מטר (2007), **שיא גרמניה**

קישורים חיצוניים
----------------

ויקישיתוף מדיה וקבצים בנושא **כריסטינה אוברגפול** בוויקישיתוף
* כריסטינה אוברגפול, סרטונים בערוץ היוטיוב
* כריסטינה אוברגפול, באתר הוועד האולימפי הבין-לאומי
* כריסטינה אוברגפול, באתר olympedia.org
* כריסטינה אוברגפול, באתר התאחדות האתלטיקה הבין-לאומית
* כריסטינה אוברגפול, באתר ליגת היהלום
* כריסטינה אוברגפול, באתר Track and Field (נשים)

הערות שוליים
------------

1. ↑  רמי היפש, לרדקליף זה לקח שעתיים וחצי, מננדס סגרה עניין תוך כמה שניות, באתר הארץ, 15 באוגוסט 2005
2. ↑  Tatyana Lebedeva and Maria Abakumova stripped of World Championship medals for doping violations באתר סקיי ספורטס, 5 בספטמבר 2018 (באנגלית)
3. ↑  אורן אהרוני, בולט השתווה לקרל לואיס: זכה עם ג'מייקה בזהב ב-4X100, באתר ynet, 18 באוגוסט 2013

| אלופות עולם באתלטיקה – הטלת כידון (נשים) |
| --- |
| 

|  |  |
| --- | --- |
| 1983: טינה לילאק פינלנדפינלנד • 1987: פטימה ויטברד בריטניהבריטניה • 1991: שו דמיי הרפובליקה העממית של סיןהרפובליקה העממית של סין • 1993: טרינה הטסטאד נורווגיהנורווגיה • 1995: נטליה שיקולנקו בלארוסבלארוס • 1997: טרינה הטסטאד נורווגיהנורווגיה • 1999: מירלה מניאני יווןיוון • 2001: אוסליידיס מננדס קובהקובה • 2003: מירלה מניאני יווןיוון • 2005: אוסליידיס מננדס קובהקובה • 2007: בארבורה שפוטאקובה צ'כיהצ'כיה • 2009: שטפי נריוס גרמניהגרמניה • 2011: בארבורה שפוטאקובה צ'כיהצ'כיה • 2013: כריסטינה אוברגפול גרמניהגרמניה • 2015: קתרינה מוליטור גרמניהגרמניה • 2017: בארבורה שפוטאקובה צ'כיהצ'כיה • 2019: קלסי לי ברבר אוסטרליהאוסטרליה • 2022: קלסי לי ברבר אוסטרליהאוסטרליה • 2023: הארוקה קיטגוצ'י יפןיפן |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1100085181
* World Athletics: 14279102
* VIAF: 48146332911918731910
* WorldCat (עם VIAF): 48146332911918731910

 |